
ABSTRACT
Agricultura ecologică este un sector al agriculturii europene care contribuie la protecţia resurselor noastre naturale, la biodiversitate şi la bunăstarea animalelor, precum şi la dezvoltarea zonelor rurale.
La nivelul UE se folosesc 3 termeni pentru definirea acestui sistem de agricultură după cum urmează: termenul organic (Marea Britanie); termenul biologic (Franţa, Italia, Belgia, Grecia, Luxemburg,Ungaria, Bulgaria, etc. ) şi termenul ecologic (Germania, Austria, Spania, Danemarca, Olanda, Portugalia, Suedia, Finlanda, România etc.).

În principiu, agricultura ecologică este un sistem agricol care are la bază o serie de obiective, principii şi bune practici menite să reducă impactul negativ al activităţii umane asupra mediului înconjurător. Practicile specifice agriculturii ecologice cuprind:
▪   Rotaţia culturilor, ca premisă a exploatării eficiente a resurselor fermei. 

▪ Limitarea strictă a folosirii pesticidelor sintetice chimice şi a îngrăşămintelor chimice, a antibioticelor pentru animale, a stimulatorilor şi regulatorilor de creştere, a aditivilor alimentari şi a altor substanţe complementare folosite în tehnologiile de prelucrare a  produselor agricole.

▪ Interzicerea strictă a utilizării organismelor modificate genetic şi a derivatelor acestora.
▪ Valorificarea anumitor resurse locale existente (de exemplu, folosirea ca fertilizator a resturilor vegetale şi animale). 

▪ Selectarea speciilor de plante/raselor de animale rezistente la boli şi dăunători şi adaptate condiţiilor locale 

▪ Creşterea animalelor în adăposturi deschise şi hrănirea acestora cu furaje ecologice.
▪ Folosirea unor practici de creştere a animalelor adaptate fiecărei rase în parte. 

Obiectivele, principiile şi normele aplicabile producţiei ecologice sunt cuprinse în legislaţia comunitară şi naţională a statelor membre UE din acest domeniu. 


Lucrarea prezintă texte normative din state membre UE care reglementează domeniul agriculturii ecologice.
I. LEGISLAŢIE NAŢIONALĂ PRIVIND AGRICULTURA ECOLOGICĂ ÎN STATE MEMBRE UE

ROMÂNIA

Legislaţie:

Ordonanţă de urgenţă nr.34 din 17 aprilie 2000
privind produsele agroalimentare ecologice, publicată în Monitorul Oficial nr.172 din 21 aprilie 2000

Lege nr.38 din 7 martie 2001 pentru aprobarea Ordonanţei de urgenţă a Guvernului nr.34/2000 privind produsele agroalimentare ecologice, publicată în Monitorul Oficial nr.122 din 12 martie 2001

Ordin nr.65 din 17 martie 2010 al ministrului agriculturii şi dezvoltării rurale pentru aprobarea regulilor privind organizarea sistemului de inspecţie şi certificare, de aprobare a organismelor de inspecţie şi certificare şi de supraveghere a activităţii organismelor de control, publicat în Monitorul Oficial nr.199 din 30 martie 2010

Ordin nr.4 din 8 ianuarie 2010 al ministrului agriculturii şi dezvoltării rurale  privind modificarea şi completarea Ordinului ministrului agriculturii, pădurilor şi dezvoltării rurale nr. 219/2007 pentru aprobarea regulilor privind înregistrarea operatorilor în agricultura ecologică, publicat în Monitorul Oficial nr. 35 din 15 ianuarie 2010

Ordin nr.407 din 23 iunie 2009 al ministrului agriculturii, pădurilor şi dezvoltării rurale privind modificarea şi completarea Ordinului ministrului agriculturii, pădurilor şi dezvoltării rurale nr. 219/2007 pentru aprobarea regulilor privind înregistrarea operatorilor în agricultura ecologică, publicat în Monitorul Oficial nr.456 din 1 iulie 2009

Ordin nr.35 din 9 februarie 2009 al ministrului agriculturii, pădurilor şi dezvoltării rurale privind modificarea şi completarea Ordinului nr. 219/2007 pentru aprobarea regulilor privind înregistrarea operatorilor în agricultura ecologică, publicat în Monitorul Oficial nr.93 din 17 februarie 2009

Ordin nr.671 din 6 noiembrie 2008 privind modificarea art.2 alin.(1) din Ordinul ministrului agriculturii, pădurilor nr.219/2007 pentru aprobarea regulilor privind înregistrarea operatorilor în agricultura ecologică, publicat în Monitorul Oficial nr.767 din 14 noiembrie 2008

Ordin nr.219 din 21 martie 2007 al ministrului agriculturii, pădurilor şi dezvoltării rurale privind aprobarea Regulilor privind înregistrarea operatorilor  în agricultura ecologică, publicat în Monitorul Oficial nr.238 din 5 aprilie 2007

Ordin nr.317/190  din 11 mai 2006 al ministrului agriculturii, pădurilor şi dezvoltării rurale privind modificarea şi completarea anexei la Ordinul ministrului agriculturii, alimentaţiei şi pădurilor şi al preşedintelui Autorităţii Naţionale pentru Protecţia Consumatorilor nr. 417/110/2002 pentru aprobarea Regulilor specifice privind etichetarea produselor agroalimentare ecologice, publicat în Monitorul Oficial nr. 598 din 11 iulie 2006

*

,,Agricultură ecologică” - termen protejat şi atribuit României de UE pentru definirea acestui sistem de agricultură  - este similar termenilor de ,,agricultură organică” sau ,,agricultură biologică” utilizaţi în alte state membre.
În România, producţia ecologică se defineşte prin obţinerea de produse agroalimentare fără utilizarea produselor chimice de sinteză, în conformitate cu regulile de producţie ecologică, care respectă standardele, ghidurile si caietele de sarcini naţionale şi sunt atestate de un organism de inspecţie şi certificare.

Metodele de producţie ecologica utilizate în obţinerea produselor ecologice trebuie să îndeplinească următoarele condiţii: 

- respectarea principiilor productiei ecologice; 

- neutilizarea de fertilizatori şi amelioratori ai solului, pesticide, materiale furajere, aditivi alimentari, ingrediente pentru alimente, substanţe folosite în alimentaţia animalelor, substanţe ajutătoare pentru pregătirea furajelor, produse pentru curăţarea şi dezinfectarea adăposturilor pentru animale şi alte produse, decât a acelor produse permise să fie folosite în agricultura ecologică
.
În ceea ce priveşte sigla ,,ae”, aceasta reprezintă sigla naţională specifică produselor ecologice, care alături de sigla comunitară pot fi folosite în scopul unei mai bune vizualizări de către consumatori a produselor obţinute din producţia ecologică.

Sigla ,,ae" , proprietate a Ministerului Agriculturii, Pădurilor şi Dezvoltării Rurale garantează că produsul, astfel etichetat, provine din agricultura ecologică şi este certificat de un organism de control.
Organizaţiile naţionale din domeniul agriculturii ecologice, dezvoltării rurale, protecţiei mediului şi dezvoltării durabile sunt
:
Agenţia Naţională de Consultanţă Agricolă

Oficiul Naţional al Produselor Tradiţionale şi Ecologice Româneşti
.

Federaţia Naţională de Agricultură Ecologică

Organizaţia profesională ,,Agroecologia”

Asociaţia bioagricultorilor din România ,,BIOTERRA”

Asociaţia Română pentru Agricultură Durabilă

Asociatia operatorilor din agricultura ecologica BIO ROMÂNIA

Asociaţia pentru dezvoltarea agriculturii ecologice în România ,,Ecofocus”

Escar Prod SCA 

Asociaţia Bioavicultorilor din România – BIOAVIROM 

Societatea pentru o Agricultură Ecologică

Asociaţia de Protecţia mediului şi agricultură ecologică „TER’’ 

Fundaţia ,,Mama Terra”

Asociaţia Naţională a Consultanţilor din Agricultură

Fundaţia Academică pentru Progres Rural ,,TERRA NOSTRA”

Societatea ecologistă din Maramureş

Grupul Ecologic de Colaborare Bucovina

Fundaţia ,,Operaţiunea satelor româneşti”

Clubul Ecologic Transilvania

Fundaţia Rurală România

Bioclub Cluj

Grupul Grădinarilor Biodinamici

Asociaţia Română de Bioagricultură Aplicată

Centrul de Consultanţă Ecologică Galaţi

Asociaţia pentru Protecţia Mediului si a Naturii

Fundaţia ,,Divers Eco"

Fundaţia ,,Noema Consulting”

Asociaţia Albina

Asociaţia pentru Protecţia Mediului şi Prezervarea Resurselor

Asociaţia ,,Terra Verde”

"Asociaţia română de bioagricultură aplicativă - Ferma ecologică familială"

Asociaţia EcoLogic

Asociaţia bioagricultorilor din Moldova ,,BIOMOLD”
AUSTRIA

Austria este una din primele ţări din lume care a stabilit liniile directoare ale agriculturii organice.

Legislaţie:

▪ Decrete ale Ministerului Federal al Sănătăţii şi Protecţiei Mediului din 1983, care în anul 1989 au fost incluse în Capitolul A8 din Codul Alimentar Austriac
 (Codex Alimentarius Austriacus)

▪ Norme naţionale din 1991 privind produsele ecologice de origine animală
(este prima ţară care a adoptat astfel de dispoziţii)

*
În ceea ce priveşte organizaţiile specifice agriculturii ecologice, 71,9% din fermele ecologice din Austria au fost organizate în asociaţii ale fermierilor din anul 2003. Restul de 28,1% reprezintă păşunile din fermele din vestul Austriei, în provinciile Tirol şi Salzburg. 
Până în anul 2003, în Austria existau 11 asociaţii pentru agricultură ecologică, cea mai mare fiind Bio Ernte Austria
, care are în subordine aproape 87% din fermele ecologice. 

În anul 2003, toate organizaţiile umbrelă şi membrii acestora, s-au unit

într-o singură asociaţie numită BIO AUSTRIA - Asociaţia austriacă a agricultorilor bio şi a fermierilor

Astfel, consultanţa, managementul calităţii, managementul produsului, cercetarea şi inovarea, informarea consumatorului, marketingul etc., sunt mai bine organizate şi mult mai eficiente, asigurând astfel consumatorul cu privire la siguranţa şi calitatea alimentelor ecologice.
Cel mai important organism de control
 al fermelor ecologice este “Austria Bio Garantie” (ABG); acesta îşi exercită competenţele asupra a peste 50% din numărul total al fermelor ecologice.  

În anul 1994, Ministerul Agriculturii şi Pădurilor, a introdus o etichetă - „Austria Bio-Zeinchen" pentru a garanta consumatorilor siguranţa produsului.
Eticheta este utilizată de către fermieri, procesatori şi comercianţi.

Această etichetă garantează calitatea ecologică a produsului. Eticheta certifică faptul că produsul conţine cel puţin 70% ingrediente ecologice.

BELGIA

Legislaţie:

▪ Decretul Regal din 17 aprilie 1992 privind producţia ecologică a produselor agricole, precum şi clasificarea pe produse agricole şi alimentare (cu modificările şi completările ulterioare)

▪ Decretul Ministerial din 30 octombrie 1998 privind stabilirea cerinţelor referitoare la producţia ecologică din sectorul creşterii animalelor

▪ Decretul Ministerial din 19 august 2000 pentru modificarea Decretului Ministerial din 30 octombrie 1998 privind stabilirea cerinţelor pentru producţia ecologică din sectorul creşterii animalelor

▪ Decretul Ministerial din 17 aprilie 1997 pentru modificarea Decretului Ministerial din 30 martie 1995 privind stabilirea unor măsuri de sprijin pentru agricultorii care practică agricultura ecologică

▪ Decretul Ministerial din 7 august 1997 pentru stabilirea cerinţelor suplimentare privind acreditarea organismelor responsabile cu monitorizarea producţiei agricole ecologice, precum şi clasificarea pe produse agricole şi alimentare (cu modificările şi completările ulterioare)
 
▪ Hotărârea Guvernului Valon din 24 aprilie 2008 privind măsurile de sprijin în domeniul agriculturii biologice
 

▪ Hotărârea Guvernului Valon din 24 aprilie 2008 privind subvenţiile pentru agromediu

▪ Hotărârea Guvernului Valon din 11 februarie 2010 privind modul de producţie şi etichetarea produselor biologice

▪ Hotărârea Guvernului Flamand din 12 decembrie 2008 privind modul de producţie şi etichetarea produselor biologice

▪ Hotărârea Regiunii Bruxelles-Capitală din 3 decembrie 2009 privind modul de producţie şi etichetarea produselor biologice

*

Începând cu 1990 existau câteva organizaţii non-profit în domeniu pentru a promova agricultura ecologică: Velt, Belbior, Probila-Unitrab, Unab, Nature & Progrès si altele. În scopul întăririi acţiunilor lor, s-au profesionalizat şi unele dintre ele s-au unit în Flandra într-o organizaţie - BioForum Vlaanderen - în 2008.
În 2007, vânzarile pe piaţa internă au fost evaluate la aproximativ 283 milioane €.
Sectorul ecologic are o cotă parte de aproximativ 1,87% din vânzările de alimente.
La nivel naţional, controlul şi certificarea garanţiei produselor ecologice se exercită de următoarele organisme:  
Certisys
 -  specializat în inspecţia şi controlul fermelor organice.

Blik-Integra
 - verifică respectarea normelor legale în domeniul agriculturii, industriei şi comerţului ; emite certificate de conformitate operatorilor din domeniul agriculturii ecologice. 

Quality-Partner
 -  specializat în controlul sectorului agro-alimentar.
CEHIA

Legislaţie:
▪ Legea nr. 242/2000 privind agricultura ecologică

▪ Legea nr. 553/2005 de modificare a Legii nr.242/2000 privind agricultura ecologică

▪ Legea nr. 30/2006 din 2 februarie 2006 privind agricultura ecologică

▪ Hotărâre a Guvernului Republicii Cehe nr. 236 di 17 martie 2004 privind Planul naţional de acţiune privind dezvoltarea agriculturii ecologice până în 2010
.

▪ Decret al Minsterului Agriculturii nr.16/2006 din 1 februarie 2006 privind agricultura ecologică

*
În Cehia, în anul 2005, suprafaţa cultivată pe sistem ecologic reprezenta 7,2% din totalul suprafeţei agricole.

Mişcarea în domeniul agriculturii organice a început în Cehia pe la mijlocul anilor 1980. Primele trei ferme în acest sector şi-au început activitatea în 1989, iar între anii 1990-1991 au luat naştere 5 asociaţii în acest domeniu. Câteva dintre aceste asociaţii s-au „pierdut” de-a lungul timpului, în prezent existând doar două: Asociaţia PRO-BIO (Association of Ecological Farmers)
 din Sumpek şi Asociaţia LIBERA
 din Praga. 

Asociaţia PRO-BIO acţionează peste tot în Republica Cehă şi are 10 centre regionale şi 2 sucursale profesionale orientate spre vânzarea produselor organice şi colaborarea cu consumatorii. În 1990 au fost plătite primele suporturi financiare, însă acestea au fost anulate în 1990 şi reînnoite în 1998. Din 1998 s-a înregistrat o dezvoltare atât a numărului de întreprinderi, cât şi a suprafeţei de sol agricol cultivat ecologic
.
Natural Treasure (2007-2010)  reprezintă programul naţional de promovare  a agriculturii ecologice

DANEMARCA

Legislaţie:
▪   Lege din 1987 privind agricultura ecologică, cu modificările ulterioare
.

▪ Normele Ministerului Alimentaţiei, Agriculturii şi Pescuitului privind comercializarea pe scară largă a produselor alimentare ecologice (1 ianuarie 2009)
.

*
Danemarca este una dintre cele zece ţări din topul celor din Europa, în ceea ce priveşte cota ecologică din totalul suprafeţei cultivate. 
În anul 2002 existau 3714 ferme ecologice care cultivau aproximativ 180.000 hectare, ceea ce corespunde la 6,7% din suprafaţa arabilă totală daneză.
De asemenea, în anul 2003 existau 3510 ferme ecologice, care cultivau aproximativ 168.000 hectare, ceea ce corespunde la 6,3% din suprafaţa totală arabilă daneză. 
Suprafaţa de teren cultivată de fermierii organici în anul 2009 se ridică la circa 180.000 de hectare, ceea ce înseamnă că aproximativ 7% din suprafaţa totală  a ţării este cultivată organic
.
Campania de informare asupra producţiei de alimente ecologice. Dansk Landbrug (2004-2007) a reprezentat programul naţional de promovare a agriculturii ecologice
.
ESTONIA

Legislaţie:

Legea privind agricultura ecologică din 20 septembrie 2006

*
În Estonia, 8,8% din suprafaţa totală agricolă este folosită pentru producţia de hrană ecologică.

La nivel naţional, există 3 organizaţii în domeniul agriculturii ecologice: "Asociaţia Estoniană de Biodinamică" înfiinţată în 1989, "Kagu-Eesti Bios" înfiinţată în 1997 şi "Uniunea Estoniană a Producătorilor Ecologici" înfiinţată în 2000
. 

Uniunea Estoniană a Producătorilor Ecologici a fost creată cu scopul de a uni toţi producătorii din domeniul agriculturii ecologice, precum şi de a comercializa produsele obţinute din acest sector.
Primele standarde pentru agricultura ecologică au fost stabilite de Asociaţia Estoniană de Biodinamică în 1990. Fermierii care-şi desfăşoară activitatea în conformitate cu aceste standarde pot aplica eticheta "Öko". Aceste norme au fost trasate, folosind ca bază standardele IFOAM – Federaţia Internaţională a Mişcării din Agricultura Organică
. În prezent, acest ansamblu de norme este revizuit
.
FRANŢA

Legislaţie:
   Coduri

▪ Codul  privind consumul

Secţiunea 1: Alocarea de terenuri agricole şi forestiere (Art. L112-2);  Subsecţiunea 3: Agricultura biologică (Art. L 115-23, art. L 115-24)
▪  Codul rural şi al pescuitului maritim

Art. L 640-2, L 641-13, R. 641-26
Legi

▪ Legea nr.2009-967 din 3 august 2009 privind punerea în aplicare a "Programului Grenelle pentru mediu"

Legea Grenelle susţine agricultura ecologică prin preluarea modelului producţiei biologice. Capitolul III "O agricultură şi silvicultură diversificate, de calitate, productive şi durabile" reglementează nu numai obiective clare pentru agricultura biologică din Franţa, ci şi introducerea “principiilor bio” la nivelul  agriculturii convenţionale.

Programul Grenelle pentru mediu este un plan complex de măsuri destinate protecţiei mediului înconjurător. 

Decrete

▪ Decretul nr.2003-851 din 1 septembrie 2003 privind partea regulamentară a Cărţii VI din Codul rural şi de modificare a părţii regulamentare a Cărţilor II şi III ale aceluiaşi Cod.

▪   Decretul din 10 martie 1981 privind agricultura biologică.

*
În anul 1998, Ministerul Agriculturii a alocat agriculturii ecologice 9 milioane €, care au fost distribuiţi fiecărei regiuni.
Planul naţional de acţiune din 1997– Plan Pluriannuel de Developpement et la Promotion de l’Agriculture Biologique – în vederea susţinerii producţiei ecologice, implica subvenţii de 12,3 milioane €, pentru a stimula şi îmbunătăţi producţia ecologică, distribuţia şi vânzarea.

Scopul urmărit a fost convertirea unui milion de hectare şi mărirea numărului de producători la 25.000 până în anul 2005. Suportul financiar s-a acordat şi pentru iniţiative de piaţă, pentru instruiri şi cercetare în domeniu.
În Franţa, Federaţia Naţională de Agricultură Biologică a Regiunilor Franceze
 este un organism profesional înfiinţat în 1978, care are ca obiective principale reprezentarea şi protecţia intereselor fermierilor din sistemul agriculturii organice, precum şi promovarea dezvoltării coerente şi durabile a producţiei “bio”.
De asemenea, Organizaţia profesională pentru agricultură biologică din provincia Alsacia - OPABA
 -  a fost creată în 1980, fiind un sindicat profesional care reuneşte toţi agricultorii biologici precum şi pe cei din agricultura biodinamică. Această organizaţie profesională are rolul de a dezvolta o agricultură biologică de calitate.
Dintre programele naţionale de promovare a agriculturii ecologice amintim
:

· Promovarea fructelor şi legumelor şi a cartofilor din producţia biologică. INTERFEL şi CNIPT (2004-2007)  
·  Program de informare generică în favoarea agriculturii ecologice. Agenţie BIO (2006-2008)  
· Comunicare asupra cărnii biologice. Interbev (2005-2008) 
· Promovarea agriculturii ecologice şi a produselor sale (2007-2010)  
GERMANIA

Legislaţie:
▪ Legea privind agricultura organică 
- The Organic Farming Act a fost publicată în Monitorul Oficial al Germaniei  din 15 iulie 2002.

*

În Germania, interesul pentru cercetări în domeniul agriculturii ecologice este reflectat şi de programe speciale de cercetare, de exemplu Schema Federală pentru Agricultură Ecologică (Bundesprogramm Ökolandbau), după lansarea căreia , în anul 2002, situaţia agriculturii ecologice este satisfăcătoare.

De asemenea, schema este destinată să vină în completarea măsurilor de sprijin existente în acest domeniu, contribuind la creşterea durabilă pe termen mediu, precum şi la echilibrarea cererii şi a ofertei.

ITALIA

Legislaţie:

▪ Decrete

- Decret ministerial nr.20099 din 23 decembrie 2009 privind "Programul naţional de acţiune pentru agricultura biologică"

- Decret ministerial nr.8515 din 28 mai 2010 de modificare a Decretului ministerial nr.18354 din 27 noiembrie 2009 privind modalităţile de aplicare a Regulamentelor (CE) nr.834/2007, nr 889/2008, nr 1235/2008, precum şi modificările ulterioare privind producţia ecologică şi etichetarea produselor ecologice

▪ Normative emise de  Ministerul Politicii Agricole şi Forestiere

- Circulara nr.8 din 13/09/1999  privind cadrul de referinţă pentru utilizarea îngrăşămintelor în agricultura organică

- Circulara nr.3 din 16 iunie 2000 privind importurile de produse "din agricultura ecologică" provenind din ţări terţe

- Circulara nr.3 din 6 august 2001 privind întrebuinţarea seminţelor şi a materialelor de înmulţire vegetativă în agricultura organică

- Circulara nr.92647 din 12.12.2003 privind hrănirea artificială a coloniilor de albine cu zahăr ecologic provenind din agricultura biologică, în loc de miere

- Circulara nr.90495 din 04/04/2005 privind gestionarea acordării derogărilor pentru agricultura biologică

▪ Normative regionale
Regiunea Sardinia

- Lege regională nr.1 din 19 ianuarie 2010 privind normele de promovare a calităţii produselor, a concurenţei şi a protecţiei mediului

- Lege provincială nr.13 din 3 noiembrie 2009 privind normele de promovare a produselor agricole şi agroalimentare, precum şi a educaţiei alimentare şi a unui consum alimentar informat

Regiunea Lazio

- Lege regională nr.10 din 6 aprilie 2009 privind calitatea alimentaţiei în domeniul serviciilor de catering pentru minori

Regiunea Friuli -Venezia Giulia

- Lege regională nr.25 din 17 octombrie 2007 privind modificarea Legii 25/1996 în domeniul agroturismului şi a Legii 15/2000 în domeniul folosirii produselor biologice în cantinele publice

Regiunea Molise

- Lege regională nr.8 din 11 noiembrie 2005 privind normele în domeniul agriculturii biologice

Regiunea Marche

- Lege regională nr.4 din 3 aprilie 2002 de modificare a Legii regionale nr. 76 din 29 decembrie 1997 privind agricultura biologică

Regiunea  Trentino
- Lege regională nr.4 din 28 martie 2003 privind sprijinirea economiei agricole, a agriculturii biologice, precum şi de reglementare a organismelor modificate genetic (OMG)

Regiunea Bolzano

- Lege regională nr.3 din 20 ianuarie 2003 privind normele în domeniul agriculturii biologice

Regiunea Abruzzo
- Lege regională nr.37 din 27 decembrie 2002 privind intervenţiile în sectorul agricol şi agroalimentar

*
În Italia, în anul 2005, suprafaţa cultivată pe sistem ecologic reprezenta 8,4% din totalul suprafeţei agricole. 
Programele naţionale de promovare a agriculturii ecologice desfăşurate de Italia sunt
:

· Promovarea produselor ecologice AIAB (2004-2007) 
· Promovarea produselor ecologice AMAB (2004-2007) 
· Produse ecologice. CBSS (2004-2007)  
· Acţiuni de informare si promovare în sectorul ecologic PROBER (2005-2008)  
· DE-Gusto BIO. BIO AGRICOOP (2007-2010)  
· Produse biologice în Japonia, SUA si Elveţia. AIAB (2007-2010)  
· Io Scelgo Bio (I choose organic). S’Atra Sardigna (2006-2009)  
De asemenea, la nivel naţional, funcţionează Sistemul naţional de informare privind agricultura biologică – SINAB -- înfiinţat de Ministerul Politicii Agricole şi Forestiere în colaborare cu Regiunile. Acesta este organismul care furnizează  informaţii şi servicii tuturor operatorilor din domeniul agriculturii  biologice, în scopul dezvoltării şi valorificării acestui sector al agriculturii.

LUXEMBURG

Legislaţie:
▪ Legea din 9 august 1971 privind punerea în aplicare şi executarea deciziilor, directivelor, precum şi a sancţiunilor prevăzute de reglementările Comunităţilor Europene în domeniul economic, tehnic, agricol, forestier, social şi transporturilor

▪ Regulamentul Marelui-Ducat din 1 decembrie 1992 privind controlul producţiei în domeniul produselor agricole ecologice, precum şi specificaţiile care se referă la acest tip de producţie şi care figurează pe produsele agricole şi mărfurile alimentare

*
Programul de dezvoltare ruralã al Marelui Ducat al Luxemburgului promovat până în 2006 a vizat dezvoltarea competitivităţii, susţinerea veniturilor obţinute din agricultură şi bineînţeles şi din agricultura ecologică, menţinerea activităţilor agricole în zone defavorizate, protejarea mediului şi a moştenirii naturale, precum şi promovarea silviculturii durabile.

În domeniul agriculturii biologice, organismele naţionale de control şi certificare a produselor ecologice sunt:
· Kontrollverein ökologischer Landbau e.V. (LU-BIO-05)

· Prüfverein Verarbeitung ökologischer Landbauprodukte e.V.(LU.BIO.04)

· Certisys sprl (LU-BIO-06)

PORTUGALIA

Legislaţie:
▪ Decretul-Lege nr.256/2009 din 24 septembrie 2009 privind principiile directoare ale politicii agricole comune, în ceea ce priveşte dezvoltarea durabilă, produsele de calitate, metodele de producţie durabilă, sursele de energie regenerabilă, precum şi protejarea biodiversităţii (Capitolele IV, V, VI – Producţia ecologică)

▪ Ordonanţa nr.85/98 din 19 februarie 1998 privind stabilirea măsurilor de sprijin pentru agricultura biologică în funcţie de condiţiile de agromediu
 (Secţiunea IV – Agricultura biologică)
*

Suprafeţele şi exploataţiile biologice din UE existente la 1 ianuarie 2003 evidenţiau faptul că, în Portugalia, mărimea medie a unei ferme biologice era de 77, 3 ha
.
Până în 1995 Asociaţia portugheză pentru agricultură biologică AGROBIO - (Associaςão Portuguesa de Agricultura Biológica) era responsabilă atât pentru susţinerea tehnică, cât şi pentru certificarea produselor ecologice
.
Deoarece Regulamentul Consiliului (CEE) No. 2092/91
 cerea un organism independent pentru efectuarea inspecţiilor, a fost înfiinţat SOCERT - Società di Certificazione srl (Italy)
, o asociaţie cu capital mixt, localizată în Peniche (nordul Lisabonei), a cărei parte franceză aparţine de ECOCERT – Organisme de côntrole et de certification
.
Recent, un alt organism de inspectie, denumit SATIVA – Controlo e certificaςão de produtos, a fost stabilit in Lisabona
.

SPANIA

Legislaţie:
▪ Decretul Regal 1852/1993 din 22 octombrie referitor la produsele agroalimentare, precum şi la producţia agricolă ecologică şi specificaţiile afişate pe produsele agricole şi alimentare

▪ Decretul Regal 1614/2005 din 30 decembrie de modificare a Decretului regal 1852/1993 din 22 octombrie privind producţia agricolă ecologică şi specificaţiile afişate pe produsele agricole şi alimentare

▪ Decretul Regal 4/2001 din 12 ianuarie privind sprijinirea agriculturii ecologice prin  utilizarea unor metode de producţie agricolă compatibile cu mediul înconjurător

▪ Decretul Regal 172/2004 din 30 ianuarie privind sprijinirea agriculturii ecologice şi de modificare a Decretului Regal 708/2002 din 19 iulie referitor la stabilirea Programului de măsuri în domeniul dezvoltării rurale
 

*

Numărul fermelor ecologice în Spania, la 1 ianuarie 2003 era de 15608.

În domeniul agriculturii ecologice, la nivel naţional, funcţionează Societatea spaniolă pentru agricultură ecologică (La Sociedad Española de Agricultura Ecológica – SEAE), asociaţie privată, non-profit, cu statute proprii, constituită şi înregistrată în 1992.

Acest organism vizează dezvoltarea sistemelor sustenabile de producţie agricolă, sisteme bazate pe principiile ecologice şi socioeconomice promovate de mişcarea din agricultura ecologică, al cărei obiectiv principal este de a obţine produse alimentare şi materii prime de cea mai înaltă calitate, respectând în acelaşi timp mediul înconjurător şi conservarea fertilităţii terenurilor, prin utilizarea optimă a resurselor locale,a potenţialului culturilor rurale, contrbuind astfel la dezvoltarea calităţii vieţii
.
II. LEGISLAŢIE  EUROPEANĂ


▪ Regulamentul (UE) nr.271/2010 al Comisiei din 24 martie 2010 pentru modificarea Regulamentului (CE) nr.889/2008 privind stabilirea normelor de aplicare a Regulamentului (CE) nr.834/2007 al Consiliului referitor la sigla Uniunii Europene pentru producţia ecologică


▪ Regulamentul (UE) nr.471/2010 al Comisiei din 31 mai 2010 pentru modificarea Regulamentului (CE) nr.1235/2008 referitor la lista ţărilor terţe de origine a anumitor produse agricole obţinute prin metode de producţie ecologică pentru a putea fi comercializate în cadrul Uniunii

▪ Regulamentul (CE) nr.710/2009 al Comisiei din 5 august 2009 privind modificarea Regulamentului (CE) nr.889/2008 de stabilire a normelor de aplicare a Regulamentului (CE) nr.834/2007 al Consiliului în ceea ce priveşte stabilirea de norme detaliate privind producţia ecologică de animale de acvacultură şi de alge marine

▪ Regulamentul (CE) nr.537/2009 al Comisiei din 19 iunie 2009 de modificare a Regulamentului (CE) nr.1235/2008 privind lista tărilor terţe din care trebuie să provină anumite produse agricole obţinute prin metode de producţie ecologică pentru a putea fi comercializate în Comunitate

▪ Regulamentul (CE) nr.765/2008 al Parlamentului European şi al Consiliului din 9 iulie 2008 privind stabilirea condiţiilor de acreditare şi de supraveghere a pieţei în ceea ce priveşte comercializarea produselor şi de abrogare a Regulamentului (CEE) nr.339/93

▪ Regulamentul (CE) nr.1254/2008 al Comisiei din 15 decembrie 2008 de modificare a Regulamentului (CE) nr.889/2008 privind stabilirea normelor de aplicare a Regulamentului (CE) nr.834/2007 al Consiliului privind producţia ecologică şi etichetarea produselor ecologice în ceea ce priveşte producţia ecologică, etichetarea şi controlul

▪ Regulamentul (CE) nr.1235/2008 al Comisiei din 8 decembrie 2008 privind stabilirea normelor de aplicare a Regulamentului (CE) nr.834/2007 al Consiliului referitor la regimul de import al produselor ecologice din ţări terţe

▪ Regulamentul (CE) nr.967/2008 al Consiliului din 29 septembrie 2008 de modificare a Regulamentului (CE) nr.834/2007 privind producţia ecologică şi etichetarea produselor ecologice

▪ Regulamentul (CE) nr.889/2008 al Comisiei din 5 septembrie 2008 privind stabilirea normelor de aplicare a Regulamentului (CE) nr.834/2007 al Consiliului privind producţia ecologică şi etichetarea produselor ecologice în ce priveşte producţia ecologică, etichetarea şi controlul

▪ Regulamentul (CE) nr.501/2008 al Comisiei din 5 iunie 2008 privind stabilirea normelor de aplicare a Regulamentului (CE) nr.3/2008 al Consiliului referitor la acţiunile de informare şi promovare a produselor agricole pe piaţa internă şi în ţările terţe

▪ Regulamentul (CE) nr.3/2008 al Consiliului din 17 decembrie 2007 privind acţiunile de informare şi promovare a produselor agricole pe piaţa internă şi în ţările terţe

▪ Regulamentul (CE) nr.834/2007 al Consiliului din 28 iunie 2007 privind producţia ecologică şi etichetarea produselor ecologice şi de abrogare a Regulamentului (CEE) nr.2092/1991
.

